Document ID: /roh_data/filtered/fineweb-2-filterrobots_roh.jsonl.gz/11778

Sch'il congress dat liber questas finanzas, duajan ellas vegnir en in fonds dad emergenza. Cun quel vuless Obama expander il cumbat cunter ils mustgins, intensivar la perscrutaziun per in vaccin e tests da diagnosa e sustegnair dunnas en speranza, che han mo paucs raps.
Plinavant duajan survegnir agid ils pajais pertutgads en l'America dal Sid. Quai ha el annunzià ier en la Chasa Alba.
Ils Stadis Unids han dumbrà fin uss 50 cas confermads da Zika - tut las persunas eran returnadas da viadis en l'America dal Sid.
RR novitads 06:00